SITRON22 เทรดกระดาน “LiVEx” วันแรก ยืนเหนือจอง 27%
SITRON22 เข้าซื้อขายบนกระดาน “LiVEx” วันแรก ยืนเหนือจอง 27% แตะระดับ 7 บ. จากราคาเสนอขาย 5.50 บ.
SITRON22 เทรดกระดาน “LiVEx” วันแรก ยืนเหนือจอง 27% แตะระดับ 7 บ. จากราคาเสนอขาย 5.50 บ.
14 ธ.ค. 2565

นายแมนพงศ์ เสนาณรงค์ รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย นายประพันธ์ เจริญประวัติ ผู้จัดการ ตลาดหลักทรัพย์ไลฟ์เอ็กซ์เช้นจ์ (LiVEx) พร้อมด้วย ดร.ณอคุณ สิทธิพงศ์ ประธานกรรมการ และ นางสาวประภารัตน์ ตังควัฒนา ประธานเจ้าหน้าที่บริหาร บริษัท สิทรอน เพาเวอร์ จำกัด (มหาชน) หรือ SITRON22 ร่วมพิธีเปิดการซื้อขายวันแรกในตลาดหลักทรัพย์ไลฟ์เอ็กซ์เช้นจ์ ของ SITRON22 ผู้ให้บริการด้านวิศวกรรม จัดหา ก่อสร้าง และติดตั้งระบบผลิตไฟฟ้าจากพลังงานแสงอาทิตย์ ในวันที่ 14 ธันวาคม 2565 โดยใช้ชื่อย่อในการซื้อขายหลักทรัพย์ว่า “SITRON22”
ทั้งนี้ LiVEx เปิดให้ซื้อขายวันละ 1 รอบ ระหว่าง 9.30 –11.00 น. ในรูปแบบ Auction ด้วยวิธีจับคู่อัตโนมัติ (Automatic Order Matching : AOM) และวิธีบันทึกการซื้อขาย (Trade Report) ผ่านบริษัทหลักทรัพย์ที่ให้บริการซื้อขายหลักทรัพย์ใน LiVEx  ติดตามข้อมูลเพิ่มเติม www.live-platforms.com/live-exchange
อนึ่ง ราคาหลักทรัพย์ SITRON22 อยู่ที่ระดับ 7 บาท บวก 1.50 บาท หรือ 27.27% จากราคาเสนอขายที่ระดับ 5.50 บาท ด้วยมูลค่าการซื้อขาย 1.12 พันล้านบาท